Udlændinge- og integrationsminister Mattias Tesfaye (S) havde en urolig nat over, at EU-domstolen i dag ville komme med en afgørelse om en tyrkisk kvindes familiesammenføringssag.

Og da afgørelsen faldt i dag, lød den bestemt ikke, som ministeren havde håbet på.

- Jeg er først og fremmest ærgerlig over, at vi har fået en dom imod os, men jeg synes ikke, at det er nogen grund til at gå i panik. Lige nu er vi i gang med at grave os igennem dommen og dens præmisser for at finde ud af, hvilke konsekvenser den får for Danmark, siger Mattias Tesfaye, der fastslår, at Danmark vil holde fast i 'stramme' krav til familiesammenføring.

Dagens EU-afgørelse omhandler en tyrkisk kvinde, bosiddende i Tyrkiet, som i 2009 ønskede at blive familiesammenført med sin mand og fire børn, der alle boede og havde fået permanent opholdstilladelse i Danmark.

Om det er en vejsidebombe eller en knaldperle, vi har trådt på, det kan vi simpelthen ikke sige endnu. Mattias Tesfaye, Socialdemokratiet

Det afviste de danske myndigheder. De mente nemlig, at tilknytningen til hjemlandet var større end til Danmark, selvom resten af familien boede der. Den afgørelse underkendte EU i dag, da de fremhævede en gammel aftale mellem EU og Tyrkiet om tyrkeres ret til at arbejde i EU.

Sagen har været fulgt med opmærksomhed på Christiansborg, og sidste år trykkede Mattias Tesfaye, der på daværende tidspunkt var udlændingeordfører, på alarmklokken: